Document ID: 32005R1912

REGOLAMENT TAL-KUNSILL (KE) Nru 1912/2005
tat-23 ta’ Novembru 2005
li jemenda r-Regolament (KE) Nru 527/2003 li jawtorizza l-offerta u l-konsenja għal konsum dirett uman ta’ ċerti nbejjed importati mill-Arġentina li setgħu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq ta' l-inbid (1), u b'mod partikolari l-Artikolu 45(2) tiegħu,
Wara li kkunsidra l-proposta mill-Kummissjoni,
Billi:
(1)
B’deroga mill-Artikolu 45(1) tar-Regolament (KE) Nru 1493/1999, ir-Regolament (KE) Nru 527/2003 (2) jawtorizza l-importazzjonijiet fil-Komunità ta' nbid prodott fl-Arġentina li jkun għadda minn proċessi enoloġiċi mhux previsti fir-regoli Komunitarji. Dik l-awtorizzazzjoni skadiet fit-30 ta’ Settembru 2005.
(2)
In-negozjati bejn il-Komunità, irrappreżentata mill-Kummissjoni, u l-Mercosur, li jinkludi lill-Arġentina, għadhom għaddejjin dwar ftehim dwar il-kummerċ ta' l-inbejjed. Dawn in-negozjati jikkonċernaw, b'mod partikolari, il-prattiċi u l-proċessi enoloġiċi rispettivi użati miż-żewġ partijiet u l-protezzjoni ta' l-indikazzjonijiet ġeografiċi.
(3)
Sabiex jiġi ffaċilitat il-progress tan-negozjati, id-deroga li tippermetti li l-aċidu maliku jiżdied ma' l-inbid prodott fl-Arġentina u importat fil-Komunità għandha tiġi estiża sad-dħul fis-seħħ tal-ftehim li jirriżulta min-negozjati, u sa mhux aktar tard mill-31 ta' Diċembru 2006.
(4)
Ir-Regolament (KE) Nru 527/2003 għandu għaldaqstant jiġi emendat kif meħtieġ,
ADOTTA DAN IR-REGOLAMENT:
Artikolu 1
Fit-tieni subparagrafu ta' l-Artikolu 1(1) tar-Regolament (KE) Nru 527/2003, id-data “30 ta' Settembru 2005” għandha b'dan tiġi sostitwita b'dik tal-“31 ta' Diċembru 2006”.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.
Huwa għandu japplika mill-1 ta' Ottubru 2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 23 ta’ Novembru 2005.

Labels: 3
18
17
15